kardosdrur/scandi-wiki huggingface dataset:
Kastrup Kirke (Tårnby Kommune)

Kastrup Kirke ligger på Kastruplundgade 3 i Kastrup på Amager.

Historie 
Kirkens arkitekt var Philip Smidth og bygningen er opført 1883-1884. Kirken blev bygget om i 1971-1972.

Eksterne kilder og henvisninger 

 Kastrup Kirke hos denstoredanske.dk
 Kastrup Kirke hos KortTilKirken.dk

Kirker i Tårnby Kommune
Kirke (Tårnby Kommune)
Kirker i Københavns Amt
Kirker i Københavns Stift
Wesley Snipes

Wesley Trent Snipes (født 31. juli 1962) er en amerikansk skuespiller, filmproducer og kampsportsudøver, der har medvirket i utallige film – thrillere og dramafilm. Snipes er kendt for at spille Marvel Comics karakteren Blade i Blade filmtrilogien og blandt forskellige andre højt profilerede roller. Snipes dannede et produktionsselskab, Amen-Ra Films i 1991 og et datterselskab, Black Dot Media, til at udvikle projekter til film og tv.

Snipes har trænet kampsport siden han var 12 år og har en mestergrad i Shotokan og det sorte bælte i Hapkido. Den 12. oktober 2006 blev Wesley Snipes sigtet for skatteunddragelse. Den 24. april 2008 ved en domstol i Florida blev Snipes idømt tre års fængsel for at have undladt at indsende selvangivelser for 1999, 2000 og 2001. Den 9. december 2010 påbegyndte Snipes at afsone sin fængselsstraf i fængslet Federal Correctional Institution, McKean i det nordvestlige Pennsylvania. Snipes vil blive løsladt den 19. juli 2013.

Udvalgt filmografi 
 Game of Death (2010)
 The Art of War II - Betrayal (2008)
 Blade: Trinity (2004)
 Nine Lives (2003)
 Undisputed (2002)
 Blade 2 (2002)
 The Art of War (2000)
 Blade (1998)
 U.S. Marshals (1998)
 Murder At 1600 (1997)
 One Night Stand (1997)
 The Fan (1996)
 Money Train (1995)
 Demolition Man (1993)
 Passenger 57 (1992)
 New Jack City (1991)

Referencer

Eksterne henvisninger 

 

Skuespillere fra USA
Hollywood Walk of Fame
NOFX

NOFX er et amerikansk punk/rock band som startede i 1983. Det originale band bestod af sanger/bassist "Fat Mike" (Mike Burkett) guitarristen Eric Melvin og Erik Sandin på trommer.

Medlemmer 
Gennem årene har NOFX skiftet bandets medlemmer mange gange. I 1985 flyttede Erik Sandin til Santa Barbara og de fandt et nyt medlem som hed Scott Sellers, men senere flyttede han til San Diego og kunne derfor ikke være med i bandet mere. Så fandt de en ny der hed Scott Aldahl som erstatning for Scott Sellers. De fik også en ny sanger som hed Dave Allen. Efter en turne i 1985 flyttede Mike til San Francisco, Dave døde i en bilulykke og Scott skred. Erik Sandin boede stadig i Santa Barbara men de fik ham overtalt til at være med i bandet igen. Senere fik de et nyt medlem der hed Dave Casillas. Efter nogle turnerer blev de andre medlemmer af bandet enige om at Dave Casillas ikke var særligt god til at spille Guitar og smed ham ud af bandet. Derefter kom Steve Kidwiller med i bandet, men han skred da han mente at de andre i bandet tog for mange stoffer. De fandt senere en fyr der hed Aaron, men da der allerede var to Erik'er var de nød til at finde et kaldenavn til ham. Aaron blev derefter kendt som "El-Hefe".

Referencer 

NOFX Official Website

en.wikipedia.org

Punkgrupper fra USA
Etableret i 1983
Har spillet på Roskilde Festival
Simon Peters Kirke (København)

Simon Peters Kirke ligger på Kastrupvej på Amager. Kirken er tegnet af Paul Staffeldt Matthiesen.

Eksterne kilder og henvisninger 

 Simon Peters Kirke hos denstoredanske.dk
 Simon Peters Kirke hos KortTilKirken.dk

Kirker i Københavns Kommune
Kirker i Københavns Amt
Kirker i Københavns Stift
Schinkel

Schinkel er en flod i Amsterdam. Den blev kanaliseret i det tidlige 20. århundrede af Hendrik Petrus Berlage.

Eksterne henvisninger 

Floder i Nederlandene
Restaurationen i Frankrig

Restaurationen (la Restauration) betegner den periode af Frankrigs og Tysklands historie der indledtes med Napoleons fald 6. april 1814 og den efterfølgende fredsslutning ved Wienerkongressen. Restaurationen var kendetegnet ved, at herskere i især de to store kontinentalmagter, Frankrig og det tyske rige, gik hårdt imod de revolutionære strømninger, der krævede mere demokrati og national selvstændighed. 

I Frankrig sluttede perioden med Julirevolutionen 27-29. juli 1830, hvor kong Karl 10. af Frankrig blev væltet til fordel for kong Ludvig-Filip.
Restaurationen var et forsøg på at vende Den franske revolutions reformer og så vidt som muligt genindføre ("restaurere") det absolutte monarki, adelsprivilegierne og i almindelighed den politiske og sociale tilstand fra før revolutionen. Dette skete først i mådeholdent omfang under kong Ludvig 18., derefter i mere ekstrem grad under Karl 10.

I Tyskland kan perioden siges at have præget hele det 19. århundrede i høj grad, for de nationalliberale kræfter led nederlag ved revolutionerne i 1848/1849, og et konservativt preussisk styre kunne uhindret fortsætte under ledelse af Bismarck

Perioden afbrydes af de hundrede dage, de tre måneder hvor Napoleon vendte tilbage ved magten, for endelig at blive besejret og afsat som følge af Slaget ved Waterloo 18. juni 1815.

Frankrigs historie
Franskmænd
Paul Jean Barras

Paul François Jean Nicolas, vicomte de Barras (30 juni 1755 – 29 januar 1829) var en fransk politiker, leder af Direktoriet og i den egenskab Frankrigs regeringschef fra 1795 til 1799.

Han blev væltet af Napoleon Bonaparte ved statskuppet af 18. Brumaire (9. november 1799).

Personer fra Frankrig
Tony Ryan

Tony Ryan (2. februar 1936 – 3. oktober 2007) var en irsk forretningsmand, der især er kendt som en af grundlæggerne af Ryanair. Tony Ryan havde stor succes med sine forretninger og var multimillionær med en anslået personlig formue på i nærheden af en milliard euro.

Tony Ryans første store succes kom med oprettelsen i 1975 af Guinness Peat Aviation, et firma, der solgte og leasede fly ud. Firmaet var på et tidspunkt fire milliarder dollars værd, men gik ned i 1992. Ryan rekonstruerede imidlertid firmaet, og da han realiserede det i 2000, indbragte salget ham 55 millioner euro.

I mellemtiden havde han sammen med børnene Cathal og Declan samt forretningsmanden Liam Donnergan grundlagt Ryanair. Dette firmas hastige økonomiske succes bragte Ryan op som den syvenderigeste person i Irland. Han boede af skattemæssige årsager i Monaco, men havde også en landejendom i nærheden af Tipperary i Irland.

Tony Ryan gav store donationer til højere uddannelser i sit fædreland, og han blev også æresdoktor ved flere af landets universiteter. Han døde efter længere tids sygdom 3. oktober 2007.

Erhvervsfolk fra Irland
Civilstyrelsen

Civilstyrelsen er etableret den 15. oktober 2004 ved Justitsministeriets cirkulæreskrivelse af 11. oktober 2004 ved en sammenlægning af dele af Civilretsdirektoratet med Sekretariatet for Retsinformation og Erstatningsnævnets sekretariat. Det skete i forbindelse med at familieretsområdet blev overført fra Justitsministeriet og Civilretsdirektoratet til det nyoprettede Ministeriet for Familie- og Forbrugeranliggender og Familiestyrelsen.
 
Styrelsen hører under Justitsministeriet.

Civilstyrelsen har ca. 130 medarbejdere og ledes af en direktør.

Sagsområderne:

Fondskontoret er fondsmyndighed for ikke-erhvervsdrivende fonde og varetager generelle og konkrete opgaver vedrørende fondslovene.

Lenskontrollen, dvs. alle opgaver vedrørende kontrollen med familiefideikommisser m.v., hører til i fondskontoret.

Endvidere behandler kontoret klager over statsforvaltningernes afgørelser vedrørende værgemål og båndlagte midler.
 
Fri proceskontoret behandler sager om fri proces. Desuden behandler kontoret ansøgninger om ydelse af godtgørelse fra statskassen af den del af en retssags omkostninger, der ikke har kunnet afholdes inden for en retshjælpsforsikrings maksimumsdækning.

Endvidere varetager kontoret administrative og generelle opgaver vedrørende offentlig retshjælp ved advokater og tilskud til advokatvagter og private retshjælpsinstitutioner.

Kontoret behandler desuden ansøgninger om retshjælp til indgivelse og førelse af klagesager i henhold til menneskerettighedskonventioner, for eksempel Den Europæiske Menneskerettighedsdomstol, samt formidler ansøgninger om fri proces til retssager i udlandet til de rette udenlandske myndigheder.

Retsinformation varetager de redaktionelle opgaver i forbindelse med udgivelse af Lovtidende og Ministerialtidende.

Kontoret er endvidere ansvarlig for drift og udvikling af Retsinformations brugersystem og datafangstsystem. 

Erstatningsnævnets sekretariat hører til Civilstyrelsen. I forhold, der er undergivet Erstatningsnævnets faglige kompetence, hører sekretariatet umiddelbart under nævnet.

Erstatningsnævnet behandler ansøgninger om erstatning efter offererstatningsloven.

Eksterne links
Justitsministeriets cirkulæreskrivelse af 11. oktober 2004

Danske styrelser
Justitsministeriet
Stadium of Light

Stadium of Light er et fodboldstadion og hjemmebane til fodboldholdet Sunderland A.F.C., som ligger i det nordøstlige England. Stadium of Light erstattede den tidligere hjemmebane Roker Park i 1997. Det er med sine 49.000 sidepladser det ottendestørste klubstadion i England og har lagt græs til to engelske landskampe. Det er bygget således, at kapaciteten kan udvides til 64.000 pladser.

Stadionets tribuner hedder West-, North-, East- og South Stand. 

Stadionet ligger på Sheepfolds på nordsiden af Wear oven på en gammel kulmine, hvor mange af klubbens fans gennem tiden har arbejdet. På stadionporten ved West Stand står der "INTO THE LIGHT" (ind i lyset), ved at andet står der "FOR US ALL" (for os alle). Stadionets navn, der er stærkt inspireret af Benfica's Estádio da Luz i Lissabon, blev valgt gennem en konkurrence. 

Banen ligger mange meter lavere end omgivelserne, hvilket bevirker, at stadionet ser mindre ud udefra, end det i virkeligheden er.

Fodboldstadioner i England
Sunderland A.F.C.
Etableret i 1997
Ewood Park

Ewood Park er hjemmebane til det engelske fodboldhold Blackburn Rovers F.C.. Stadionet åbnede i 1890 og har i dag en samlet kapacitet på 31.367 siddepladser.

Ewood Park er det ældste stadion hvorpå et Premier League klub spiller. Dog var både Anfield og Stamford Bridge bygget tidligere (1884 og 1844), men deres respektive hold (Liverpool FC og Chelsea FC) startede først med at spille i på deres stadions i årene 1892 og 1905. På netop dette stadion blev deres angrebs spiller Yakubu Aiyegbeni kåret til årets Blackburn spiller i 2012 for sine 17 mål og sine indsatser. Han fik også en anden pris fordi det var hans kamp nummer 225 i Premier League.

Fodboldstadioner i England
Blackburn
Etableret i 1890
Karen Rønde

Karen Rønde (født 29. januar 1973 i Aarhus) er en dansk jurist og tidligere folketingsmedlem, valgt for Venstre.

Rønde er opvokset i Langå, blev student fra Amtsgymnasiet i Hadsten i 1991 og cand.jur. fra Aarhus Universitet i 2001. Hun blev advokat med møderet for Landsretterne i 2005 og har siden været ansat ved Bech-Bruun, hvor hun specialiserer sig i medieret, immaterialret og procedure.

Hendes politiske karriere begyndte i studieårene, hvor hun var formand for Venstres Ungdom i Aarhus 1994. I 1997 engagerede hun sig i studenterpolitik som medlem af Aarhus Universitets konsistorium. Hun blev siden folketingskandidat for Venstre i Hammelkredsen og indvalgt i 1998, men gensopstillede ikke ved folketingsvalg 2001.

Fra maj 2007 til marts 2008 havde hun et barselsvikariat som studievært på DR2's Deadline.

Rønde var valgt som rigsretsdommer af Folketinget i Rigsretssagen mod Inger Støjberg.

Henvisninger

Eksterne henvisninger 
 Fra advokat til tv-vært: En chance jeg ikke ville gå glip af Advokaten 5/2007
 Gammelt portrætfoto

Personer fra Aarhus
Advokater fra Danmark
Studieværter fra Danmark
Tidligere folketingsmedlemmer fra Venstre
Folketingsmedlemmer i 1990'erne
Folketingsmedlemmer i 2000'erne
Studenter fra Amtsgymnasiet i Hadsten
Medlemmer af Rigsretten
Mercury-programmet

Mercury var USA's første bemandede rumprogram i 1961. Inden NASA sendte testpiloter i rummet, blev "ubemandede" rumfartøjer sendt af sted med chimpanser om bord. Ikke alle aberne overlevede, Enos the chimp overlevede dog missionen Mercury-Atlas 5 i 1961 på trods af en turbulent landing. 

Der var rumkapløb mellem USA og USSR, i USA var NASA blevet skabt, i 1958, for at komme først til månen med besætning. USSR havde allerede i 1960 haft overlevende rotter, mus og hunde i rummet. Den mest berømte rumhund Laika (USSR) blev sendt af sted med Sputnik 2 i 1957, men overlevede ikke.

Bemandede Mercury-missioner 
De syv testpiloter rejste alene, da der kun var plads til en person i de tidlige bemandede rumfartøjer. Hver pilot navngav selv den rumkapsel de fløj i. Tallet 7 blev tilføjet efter hvert navn for at tilkendegive alle 7 piloter.
 Mercury-Redstone 3 – Freedom 7, 5. maj 1961. Alan Shepard opholdt sig, som den første amerikaner, 15 minutter i rummet. 
 Mercury-Redstone 4 – Liberty Bell 7, 21. juli 1962. Virgil Grissom opholdt sig 15 minutter i rummet. 
 Mercury-Atlas 6 – Friendship 7, 20. februar 1962. Det første bemandede Mercury-fartøj i kredsløb om Jorden med John Glenn. Turen varede 5 timer og kom 3 gange rundt om Jorden.
 Mercury-Atlas 7 – Aurora 7, 24. maj 1962. Scott Carpenter gentog turen på 5 timer.
 Mercury-Atlas 8 – Sigma 7, 3. oktober 1962. Walter Schirra opholdt sig 9 timer i rummet og fløj 6 gange rundt om Jorden. 
 Mercury-Atlas 9 – Faith 7, 15. maj 1963. Gordon Cooper tog turen rundt om Jorden 22 gange på 34 timer.

Eksterne henvisninger 

  NASA Mercury 
  One Small Step:The Story of the Space Chimps
Fraser River

Fraser River er den længste flod i Britisk Columbia i Canada. Den kommer fra Fraser Pass i nærheden af det højeste bjerg i Canadian Rockies, Mount Robson og løber 1.375 km til Georgiastrædet ved byen Vancouver og er den tiende længste flod i Canada. Floden har ved udmundingen en vandmængde på 3.550 m³/sek.

I British Columbias historie har Fraserfloden været en vigtig transportrute for indianere og minearbejdere. I dag er vandet fra floden en vigtig ressource for mange kommuner. Laksefiskeriet fra floden bidrager meget til lokaløkonomien i British Columbia.

De første europæere, som sejlede på floden var Dionisio Alcalá Galiano og Cayetano Valdes fra Spanien den 14. juni, 1792. I 1793 var Alexander Mackenzie den første europæer, der udforskede den nordligste del af floden. Floden har fået sit navn fra Simon Fraser som udforskede og kortlagde floden i 1807.

Vigtigste bifloder 

 McGregor
 Nechako
 Quesnel
 West Road
 Chilcotin
 Bridge
 Thompson
 Nahatlatch
 Anderson
 Coquihalla
 Harrison
 Chilliwack
 Stave
 Pitt

Se også 
 Canadas længste floder

Eksterne kilder/henvisninger 

Vandløb i Canada
Britisk Columbia
Lancia Thema

Lancia Thema var en bilmodel i den øvre mellemklasse, produceret af den italienske bilproducent Lancia i årene 1984-1994. Modellen var en del af et samarbejde mellem Lancia, Fiat, Alfa Romeo og Saab. De øvrige modeller i samarbejdet var Fiat Croma, Alfa Romeo 164 og Saab 9000.

Der fandtes to udførelser, en 4-dørs sedan og en 5-dørs stationcar.

Da modellen blev introduceret i 1984 kunne der vælges mellem tre forskellige motorer, to benzinmotorer på 2,0 og 2,8 liter med hhv. 4 og 6 cylindre og 120 og 150 hk. Sidstnævnte var den såkaldte PRV-motor, bygget i joint venture mellem Peugeot, Renault og Volvo. Derudover fandtes der en turbodieselmotor på 2,4 liter med 101 hk. Motorprogrammet blev senere udvidet med 16-ventilede og turbomotorer.

Fra 1987 og 1992 fandtes modellen også i specialudgaven 8.32 med V8-motor på 3,0 liter fra Ferrari med 215 hk, som dog blev neddroslet til 205 hk i 1989.

I 1989, da der kom et lovkrav om katalysator på benzinmotorer over 2.000 cm³, blev nogle af motorerne neddroslet.

Modellen gennemgik facelifts i 1988 og 1992, og blev afløst af Lancia Kappa i 1994.

Motorer

Kilder

Eksterne henvisninger 

Thema
Øvre mellemklassebiler
Forhjulstrukne biler
Biler introduceret i 1984
Biler fra 1980'erne
Biler fra 1990'erne
Biler designet af Pininfarina
Stationcars
Mercedes-Benz OM 603

OM 603 motoren var en 6-cylindret dieselmotor fra Mercedes-Benz.

Motoren fandtes i en sugeudgave på 3,0 liter med 113 hk, samt i to turboudgaver, en på 3,0 liter med 147 hk og en på 3,4 liter med 150 hk.

Sugeudgaven blev med omdøbningen af Mercedes-Benz W124 til E-klasse i 1993 afløst af de nye OM 605 og 606 med hhv. 5 og 6 cylindre og 4 ventiler pr. cylinder, mens den 3,0 liters turboudgave fortsatte frem til 1995, hvor W124 udgik.

Den 3,4 liters turboudgave blev i 1995 afløst af en turboudgave af OM 606 med 177 hk (130 kW).

Tekniske data 

Bilmotorer
Dieselmotorer
OM 603
Hofburg

Slottet og borgen Hofburg i Wien var den kejserlige østrigske residens. Fra 1438 til omkring 1580 var den residens for kejseren af det tysk-romerske rige, og til 1918 residens for kejseren af Østrig.

I dag er Hofburg kontor for Østrigs forbundspræsident og blandt andet den Spanske Rideskole og Østrigs Nationalbibliotek har til huse i komplekset. Sale udlejes til baller.

Eksterne henvisninger

Se også 
 Neue Burg

Slotte i Wien
Kontagiøs magi

Kontagiøs magi er en teoretisk definition af magi

James Geoge Frazers analyse af magikerens logik fik ham til at konkludere at magiens principper viser sig at være to forskellige fejlanvendelser, hvoraf den ene kaldes kontagiøs magi. Den anden kalder han homoøpatisk magi.

Ordet betyder "smitte", og denne magi bygger på forbindelse af ideer om berøring. Frazer mener, at denne magi begår den fejltagelse at formode, at ting, som en gang har været i kontakt, altid forbliver i kontakt. Magien kan ikke praktiseres alene. Kontagiøs magi formoder, at ting kan påvirke hinanden på afstand ved hjælp af en særlig overensstemmelse gennem et impuls, som sendes fra den ene til den anden.

Religionsvidenskab
Magi
Werner

Werner er et drengenavn af germansk oprindelse, der betyder "beskytter", "værner". Den 1. januar 2001 var der ifølge Danmarks Statistik 1001 personer i Danmark med navnet Werner. Alternativ stavemåde i Danmark: Verner (5266). Alternativ stavemåde internationalt: Wernher, Warner. Navnet anvendes også som efternavn.

Kendte personer med navnet
(hvor navnet er brugt som fornavn)
Werner Best, tysk politiker.
Wernher von Braun, tysk raketforsker og rumfartspionér.
Werner Heisenberg, tysk fysiker.
Werner Herzog, tysk filminstruktør.
Kay Werner Nielsen, dansk cykelrytter.

(hvor navnet er brugt som efternavn)
Abraham Gottlob Werner, tysk mineralog.
Erik Werner, dansk bladtegner.
I. Vilh. Werner, dansk borgmester i Odense 1937-1958.

Se også 
 Werner (tegneserie)
 Verner
Drengenavne
Verner

Verner er et drengenavn af germansk oprindelse, der betyder "beskytter", "værner". Den 1. januar 2001 var der ifølge Danmarks Statistik 5266 personer i Danmark med navnet Verner. Alternativ stavemåde i Danmark: Werner (1001). Alternativ stavemåde internationalt: Wernher, Warner. Navnet anvendes også som efternavn.

Kendte personer med navnet
(hvor navnet er brugt som fornavn)
Verner Blaudzun, dansk cykelrytter.
Verner Gaard, dansk håndboldspiller.
Ove Verner Hansen, dansk sanger og skuespiller.

(hvor navnet er brugt som efternavn)
Karl Verner, dansk sprogforsker.

Navnet anvendt i fiktion
 Verner er navnet på Krone-Taxas formand i TV-serien TAXA. Figuren spilles af John Hahn-Petersen.

Se også 
 Werner

Drengenavne
Birgitte Ellemann Höegh

Birgitte Ellemann Höegh (født 26. juni 1969), er Cand. mag. fra Københavns Universitet, 1995, dansk journalist, forfatter, litteratur- og filmanmelder.

Birgitte Ellemann Höegh er født og opvokset i Lynge i Nordsjælland.

Hun indledte sin karriere som redaktionssekretær på Eurowoman for siden at blive freelance journalist, og hun har skrevet og anmeldt blandt andet på AOK, Berlingske Tidende, Hus Forbi og Ud & Se.

I 2012 udgav hun, sammen med Jakob Bergmann Moll, bogen I Tusmørket om heroinmarkedet i Odense og i 2015 Bodil Udsen. En Biografi.

I 2014 lavede hun sammen med Nanna Westh radioprogrammet Den Brændende Mand i 25 afsnit på Radio 24Syv om en mand som satte ild til sig selv foran Brøndby Rådhus.

Journalister fra Danmark
Journalister ved Berlingske
Filmkritikere fra Danmark
Karl Lueger

Dr. Karl Lueger (født 24. oktober 1844 i Wien, død 10. marts 1910 samme sted) var en østrigsk politiker og borgmester i Wien. Han grundlagde det østrigske kristelig-sociale parti (CS), som blev støttet af mellem- og småborgerskabet og bl.a. var kendt for sin populistiske antisemitisme og sine antiliberale paroler.

Lueger kom fra fattige kår, blev uddannet jurist, tog doktorgraden (dr. jur. utr.) i 1870, og var virksom som advokat med egen praksis fra 1874. Han blev valgt ind i en række politiske organer, bystyret i Wien, landdagen i Niederösterreich og det østrig-ungarske rigsråd, og var endelig viceborgmester i Wien fra 1895 og derefter borgmester fra 1897 til 1910. Forholdet mellem ham og den østrigske kejser Franz Josef var præget af gensidig mistillid, og kejseren nægtede gentagne gange at godkende udnævnelsen af Lueger til borgmester. Kejseren frygtede, at Lueger ville bidrage til at splitte det multietniske Østrig-Ungarn. Historien viste at dette i høj grad var tilfældet.

Lueger talte for at styrke den tysktalende del af Østrig på bekostning af alle ikke-tysktalende minoriteter i kejserdømmet. Han var en beundrer af Edouard Drumont, og Lueger bliver set på som en inspirationskilde for Adolf Hitler og nogen af lederne for den østrigske stat i årene 1918-1938.

Lueger er begravet i Karl-Borromäus-Kirche, bedre kendt som Dr.-Karl-Lueger-Gedächtniskirche, på Wiens hovedkirkegård.

Litteratur 
 Tomola: Unser Bürgermeister Dr. Karl Lueger. Festschrift. 1904
 R. Kralik: Karl Lueger. 1923
 R. Kuppe: Karl Lueger. 1933
 Kurt Skalnik: Dr. Karl Lueger – Der Mann zwischen den Zeiten. 1954
 Heinrich Schnee: Karl Lueger – Leben und Wirken eines grossen Sozial- und Kommunalpolitikers. Umrisse einer politischen Biographie. Duncker & Humblot, Berlin 1960 
 Karl Schwarz: Karl Lueger. in: BBKL 5 (1993), S. 394-396

Politikere fra Østrig
Østrigere i 1800-tallet
Østrig i 1900-tallet
Borgmestre fra Østrig
Yooka

Yooka er hos maronerne i Surinam betegnelsen for den del af sjælen, som ved døden drager til forfædreåndernes verden. Således også en af betegnelserne for en forfædreånd.

Skema over Yooka 

 Hovedkarakteristika = Personlig karakter (tidligere eksistens + akkumulation) er med til at give personlighed (arv + miljø = personlighed)
 Sfærisk udgangspunkt = "Gadu kondre" (= forfædre -forsamlingen)
 Tilstand når døden indtræffer = Yooka forlader ikke kroppen straks → Divinationsmulighed. Yooka må adskilles fra kroppen og bliver til forfædreånd
 Afstand fra bevidstheden = Yooka er bundet til bevidstheden. Dog kan man under særlige omstændigheder uddrive Yooka/rense kroppen.

Den anden sjæl som befinder sig i kroppen hedder Akaa. Der findes Tabu Akaa (den onde) og Bun Akaa (den gode)

Skema over Akaa 

 Hovedkarakteristika = Livskraft (Livskraften kan dog overskygges)
 Sfærisk udgangspunkt = "Massa Gadu"
 Tilstand når døden indtræffer = I modsætning til Yooka så forlader Akaa kroppen straks og viser sig aldrig igen
 Afstand fra bevidstheden = Alter ego (egne præferencer). Akaa er en man kan tiltale, en indre livskraft. En han eller hun. En Akkaa som kan lide en bestemt slags, fx øl. For at holde sig sund og rask skal man behage Akaa. Dette kan gøre ved hjælp af ofringer. Akaa kan forlade kroppen under søvn og kan "bindes" af hekse

Surinam
Spiritualitet